Tidligere udviklingsminister Christian Friis Bach bliver næstformand i Radikale Venstres folketingsgruppe.

Christian Friis Bach, der torsdag i sidste uge afgav sin ministertitel, fordi han havde givet forkerte oplysninger om Lars Løkke og GGGI-sagen, er blevet næstformand i Radikale Venstres folketingsgruppe og har fået fire ordførerskaber. Det står fast efter at folketingsgruppen har konstitueret sig på et gruppemøde i dag tirsdag. Friis Bach er opstillet i Nordjylland og kommer i fremover også til at beskæftige sig med politik, der har med de landlige breddegrader at gøre. Han bliver nemlig ordfører for landdistrikt og øer. Han bliver derudover indenrigs-, landbrugs og fødevareordfører og ordfører for Grønland og Færøerne.